CELEX: 62012TN0392
Language: lt
Date: 2012-09-03 00:00:00
Title: Byla T-392/12: 2012 m. rugsėjo 3 d. pareikštas ieškinys byloje Lavazza prieš VRDT — Commercialunione prima (LAVAZZA A MODO MIO)

27.10.2012   
            
            
               LT
            
            
               Europos Sąjungos oficialusis leidinys
            
            
               C 331/29
            
         
      2012 m. rugsėjo 3 d. pareikštas ieškinys byloje Lavazza prieš VRDT — Commercialunione prima (LAVAZZA A MODO MIO)
      
      (Byla T-392/12)
      (2012/C 331/56)
      Kalba, kuria surašytas ieškinys: italų
      
         Šalys
      
      
         Ieškovė: Luigi Lavazza SpA (Turinas, Italija), atstovaujama advokatų A. Vanzetti, G. E. Sironi, M. Ricolfi ir C. E. Mezzetti
      
         Atsakovė: Vidaus rinkos derinimo tarnyba (prekių ženklams ir pramoniniam dizainui)
      
         Kita procedūros Apeliacinėje taryboje šalis: Commercialunione prima Srl (Bresas, Italija)
      
         Reikalavimai
      
      Ieškovė Bendrojo Teismo prašo:
      
                  —
               
               
                  patenkinti ieškinį ir dėl Reglamento Nr. 207/2009 8 straipsnio 1 dalies b punkto pažeidimo panaikinti 2012 m. birželio 26 d. Pirmosios apeliacinės tarybos sprendimą byloje R 124/2011-1,
               
            
                  —
               
               
                  atmesti Commercialunione Prima Srl protestą dėl tarptautinio prekių ženklo Nr. W00943981 „Lavazza a modo mio“ registracijos išplėtimo Europos Sąjungos atžvilgiu, taigi leisti išplėsti registraciją,
               
            
                  —
               
               
                  priteisti Luigi Lavazza SpA visas jos patirtas bylinėjimosi išlaidas.
               
            
         Ieškinio pagrindai ir pagrindiniai argumentai
      
      
         Bendrijos prekių ženklo paraišką pateikęs asmuo: ieškovė.
      
         Prašomas įregistruoti Bendrijos prekių ženklas: vaizdinis prekių ženklas „LAVAZZA A MODO MIO“ 11, 29, 30 ir 43 klasių prekėms ir paslaugoms — Tarptautinės registracijos Europos Sąjungai Nr. W00 943 981.
      
         Prekių ženklo ar žymens, kuriuo remtasi per protesto procedūrą, savininkė: Commercialunione prima Srl.
      
      
         Prekių ženklas ar žymuo, kuriuo remtasi per protesto procedūrą: nacionaliniai vaizdiniai prekių ženklai „A MODO MIO“, „la PIZZA A MODO MIO“ ir „A MODO MIO BIRRA & MUSIC“ 42 klasės paslaugoms.
      
         Protestų skyriaus sprendimas: iš dalies patenkinti protestą.
      
         Apeliacinės tarybos sprendimas: Apeliacinė taryba atsižvelgė į tai, kad atsiimtas prašymas prekių ženklą „LAVAZZA A MODO MIO“ įregistruoti tik 43 klasei, ir atmetė likusią apeliacijos dalį.
      
         Ieškinio pagrindai: Reglamento Nr. 207/2009 8 straipsnio 1 dalies b punkto ir 76 straipsnio 1 dalies antro sakinio pažeidimas.